সারদাকাণ্ডে মদন মিত্র গ্রেফতার হওয়ার পর আমরা সবাই চোর বলে পথে নেমেছিলেন মুখ্যমন্ত্রী। কিন্তু তারপর থেকেই ক্রমশ বাড়তে শুরু করে দূরত্ব। এমনকী দিনপাঁচেকের জন্য জামিনে ছাড়া পেলেও চন্দ্রিমা ভট্টাচার্য ছাড়া অন্য কোনও নেতা-নেত্রী মদনের ধারে কাছেও ঘেঁষেননি। মন্ত্রিত্ব গেছে। এবার কামারহাটিতে তাঁর প্রর্থী হওয়া নিয়েও ঘোর অনিশ্চয়তা তৈরি হয়েছে। মদনের বদলে কামারহাটিতে প্রর্থী হওয়ার দৌড়ে আপাতত এগিয়ে মমতা বন্দ্যোপাধ্যায়ের ভাই কার্তিক ব্যানার্জী।
 ওয়েব ডেস্ক: সারদাকাণ্ডে মদন মিত্র গ্রেফতার হওয়ার পর আমরা সবাই চোর বলে পথে নেমেছিলেন মুখ্যমন্ত্রী। কিন্তু তারপর থেকেই ক্রমশ বাড়তে শুরু করে দূরত্ব। এমনকী দিনপাঁচেকের জন্য জামিনে ছাড়া পেলেও চন্দ্রিমা ভট্টাচার্য ছাড়া অন্য কোনও নেতা-নেত্রী মদনের ধারে কাছেও ঘেঁষেননি। মন্ত্রিত্ব গেছে। এবার কামারহাটিতে তাঁর প্রর্থী হওয়া নিয়েও ঘোর অনিশ্চয়তা তৈরি হয়েছে। মদনের বদলে কামারহাটিতে প্রর্থী হওয়ার দৌড়ে আপাতত এগিয়ে মমতা বন্দ্যোপাধ্যায়ের ভাই কার্তিক ব্যানার্জী। দূরত্বটা বাড়ছিল অনেকদিন ধরেই। এবার সম্ভবত মদন মিত্রকে পুরোপুরি ঝেড়ে ফেলার কাজটাও শুরু করে দিল তৃণমূল। সম্ভবত এবার আর কামারহাটি আসনে টিকিট পাচ্ছেন না মদন মিত্র। ওই আসনে সম্ভবত প্রার্থী হচ্ছেন কার্তিক বন্দ্যোপাধ্যায়। ইতিমধ্যেই স্থানীয় ক্লাবগুলির সঙ্গে যোগাযোগও শুরু করে দিয়েছেন মুখ্যমন্ত্রীর ভাই।